da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da da da da da da da en da da fa da da ceb da da ceb da da fa da da ceb da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Tip: Her kan du spare på gødningen | ISABELLAS
Gødning findes i massevis, og det er let at blive forvirret, men du kan fint nøjes med den samme gødning til alle havens planter. Og mange af planterne behøver det slet ikke. Få alle de gode tips her!
Gødning giver planterne ekstra næring. En del af næringen findes allerede i jorden, og energibehovet dækkes af sollyset. Så det er kun de mest krævende planter, der har brug for gødning. Det gælder om at ramme den rette balance. Hvis haveplanterne får for lidt næring, så trives de ikke, men giver du for meget gødning, kan de også tage skade, og du forurener samtidig jord og grundvand.
Flere grønne tips til haven: 5 sommerblomster du skal forspire
Der er groft sagt to typer af gødning. Uorganisk gødning – ofte kaldet NPK-gødning eller kunstgødning – og organisk gødning, også kaldet naturgødning. Begge typer kan bruges til alle havens planter.
Uorganisk gødning er dog ret koncentreret og kan svide planternes blade og rødder (især rododendron), så det skal gives i små mængder, flere gange om året. Også fordi det let vaskes ud af regnen. Men bruger du en allround uorganisk gødning og følger anvisningen på posen, så får haven rigeligt med gødning. Og du kan altså nøjes med at gøde rosenbedet og køkkenhaven.
Det er lettest og bedst for jorden at bruge organisk gødning. Den kan bruges til alle havens planter. Det kan være kompost, husdyrgødning eller et lidt mere håndterbart, granuleret produkt fra havecentret. I modsætning til uorganisk gødning kan organisk gødning ikke optages direkte af planterne. Men det er kun en fordel.
Den omsættes langsomt af jordens organismer og frigives derefter til planterne over en lang periode. Derfor kan du nøjes med at gøde én gang om året. På den måde bliver planterne ikke overfodret, og der går heller ikke så meget næring tabt.
Hvis man skal sammenligne gødning med mad, så er den uorganiske gødning som hvide fødselsdagsboller, der giver hurtig energi, mens den uorganiske kunstgødning er grovboller, der giver maven noget at arbejde med, og som mætter i længere tid.
Vil du have flere tips?: 10 nemme tips, der gør haven mere bæredygtig
Prøv også: Sådan får du nye kartofler før tid
Se hvordan du gøder de forskellige sorter i din have:
De fleste stauder har ikke brug for gødning. Hvis jorden er for næringsrig, bliver de ofte for høje og kraftige, og det betyder, at de let vælter.
Køkkenhaven har brug for gødning, hvis grøntsagerne skal trives. Jordbærplanterne skal dog ikke have gødning i foråret, så udvikler de blot mange blade i stedet for blomster. Og det giver færre jordbær.
Gødning giver frodighed til kraftige, storblomstrende roser, men du kan spare på det de fleste andre steder i haven.
Veletablerede træer, buske og klatreplanter behøver ikke kunstgødning. De har lange rødder, der selv finder vand og næring dybt nede i jorden. Et lag kompost om foråret er tilstrækkeligt.
Gødning favoriserer det aggressive græs, der har brug for meget næring, når det klippes. Hvis græsplænen ikke gødes, bliver der plads til bellis og andre planter.
gødning gør det selv
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik